Bruk av tittelsider i dokumentet

Innhold

# Bruke tittelside

For å bruke denne funksjonen …

#### Fra menylinjen:

Velg menyen Format - Tittelside.

#### Fra grensesnittet med faner:

Velg Sett inn - Tittelside.

Velg Layout - Tittelside.

#### Fra verktøylinjer:

Tittelside

Tittelsider er sider i begynnelsen av dokumentet som viser publikasjonsinformasjonen, for eksempel tittelen på publikasjonen, navnet på forfatteren osv. Disse sidene har en annen layout enn sidene i dokumentteksten, fordi de nødvendigvis ikke har sidenummerering, noen ganger en annen overskrift og bunntekst og til og med forskjellige marginnstillinger eller bakgrunn.

Mange dokumenter, som brev og rapporter, har en førsteside som er forskjellig fra de andre sidene i dokumentet. For eksempel har den første siden av et brevhode vanligvis en annen topptekst, eller den første siden i en rapport har kanskje ingen topp- eller bunntekst, mens de andre sidene har det. Dette er enkelt å oppnå med LibreOfficeDev Writer.

Sidetopp- og bunntekst, nummerering, marger og orientering er noen av egenskapene som hører til sidestiler. LibreOfficeDev Writer lar deg sette inn en tom tittelside når som helst i dokumentet ditt, eller formatere en eksisterende side som en tittelside, ved å sette inn et sideskift etterfulgt av en sidestil etter eget valg eller ved å endre sidestilen ved markørposisjon .

Ved å bruke standard (eller en annen) sidestil for dokumentet ditt, kan du legge til en topp- eller bunntekst som du ønsker på den første siden ved å fjerne valget Samme innhold på første side på topptekst-/bunntekst-fanene i Sidestil-dialogen, og legg deretter til topp- eller bunnteksten. Du kan deretter legge til en annen topp- eller bunntekst på de andre sidene i dokumentet.

## For å konvertere den første siden av dokumentet til en tittelside

1. Plasser markøren på den første siden,

2. Fra menylinjen velger du Format - Tittelside

3. Velg Konverter eksisterende sider til tittelsider

4. Velg stilen til tittelsiden i området Rediger sideegenskaper

Som standard velger LibreOfficeDev sidestilen Første side.

5. Angi alternativene for tilbakestilling av sidenummerering.

6. Klikk OK.

Dette vil endre gjeldende sidestil til Første side og de følgende sidene vil ha Standardstil.

## For å sette inn en tittelside hvor som helst i dokumentet

Plasser markøren der du vil sette inn en ny tittelside.

1. Velg Format - Tittelside fra menylinjen.

2. Velg Sett inn nye tittelsider

3. Angi antall tittelsider som skal legges til og

4. Angi plasseringen av tittelsiden ved å angi sidetallet i spinnboksen.

5. Angi alternativene for tilbakestilling av sidenummerering.

6. Klikk OK

Dette vil sette inn et sideskift og endre gjeldende sidestil til Første side. De følgende sidene vil ha sidestilen Standardstil.

## Slik sletter du en tittelside:

Du kan ikke slette en tittelside. Du må endre sidestilformatet fra Første side til hvilken annen sidestil du ønsker.

1. Plasser markøren på siden du vil endre stilen

2. Åpne Stiler-panelet i sidefeltet og velg Sidestiler.

3. Fra Sidestil-listen velger du sidestilen du vil bruke.

4. Dobbeltklikk på sidestilen for å bruke den.

Lignende emner

Tittelside

Formater side,

Sideskift,

Opprett en sidestil basert på gjeldende side.

Supporter oss!